लघुकथा के कथा–विकास में कथाकार के प्रत्यक्ष एवं उसकी उपस्थिति को यथासाध्य न्यूनतम करने में कथाकार कथा–पात्रों के बीच जो संवाद–संयोजित करता है, उससे कथ्य का सहज स्वाभाविक विकास होता है। कथा–विकास को गतिशील, तीव्र एवं प्रभावी करना संवाद की विशेषता है। संघर्ष तथा तर्क–वितर्क की स्थितियों को छोड़कर शेष सभी स्थितियों में संवाद कथा को विकसित करता है। लम्बे, अनावश्यक, फालतू व्याख्यात्मक तथा दुहरानेवाले संवाद के लिए लघुकथा में कोई स्थान नहीं है।